See suvikõrvitsasalat on üks eriti lihtne ja kerge roog koos hapuka sidrunivinegretiga. See on ehtne näide lihtsast ja ilusast roast. Vaatamata sellele on see ka väga maitseküllane ja kõhule kerge.
#000001
See retsept on taaskord üks suurepärane idee kasutada ära aiast saadud suvikõrvitsad, mis on suvel eriti hea ja värske eine või lisand argiroogadele. See suvikõrvitsa salat näeb ette, et suvikõrvitsast viilutatakse õhukesed viilud, mis koos teiste lisanditega ja isetehtud sidrunivinegretiga annavad suurepärase ilusa koosluse.
#000002
Isetehtud sidrunivinegrett sobib sellele salatile ideaalselt. Seda on imelihtne valmistada ning see valmib vaid mõne minutiga. Lisage sidrunimahlale ja oliiviõlile juurde oma lemmikmaitseained ja veidi mett ning saate väga mõnusa ja suvise kastme, mis sobib paljudele erinevatele salatitele.
#000003
▢ 3 keskmist suvikõrvitsat▢ 35 g röstitud piiniapähkleid▢ 1 spl hakitud murulauku▢ 1 peotäis basiilikut▢ 2 spl riivitud parmesani▢ soola ja pipart maitsestamiseks
#000004
▢ 60 ml sidrunimahla▢ 1 riivitud küüslauguküüs▢ 1 tl Dijoni sinepit▢ 1⁄4 tl soola▢ 1⁄4 tl musta pipart▢ 1⁄2 tl mett▢ 60 ml oliiviõli▢ 1⁄2 tl kuivatatud tüümiani
#000005
Segage väikses kausis kokku sidrunimahl, küüslauk, sinep, sool, pipar ja mesi.Lisage juurde oliiviõli ja vispeldage segu, kuni see on emulgeerunud. Maitsestage tüümiani ja soovi korral veel soola ja pipraga.
#000006
Viilutage köögiviljalõikuriga suvikõrvitsast õhukesed ribad suurde kaussi. Lisage juurde sidruni vinegrett ning segage läbi. Asetage salat serveerimisnõule.Puistake peale piiniapähkleid, murulauku ja veidi parmesani juustu. Niristage peale soovi korral veel sidruni vinegretti.
#000007
Veel retsepte kategoorias - Salatid
#000008
Kurgi, tomati ja avokaado salat (retsept)
#000009
Õhukesed pannkoogid ehk krepid (retsept)
#000011